Likumprojekts

**Grozījumi Civilām vajadzībām paredzētu sprāgstvielu aprites likumā**

Izdarīt Civilām vajadzībām paredzētu sprāgstvielu aprites likumā (Latvijas Vēstnesis, 2010, 183.nr.; 2013, 36.nr.) šādus grozījumus:

1. Izteikt 1.pantu šādā redakcijā:

“**1.pants. Likumā lietotie termini**

Likumā lietoti termini:

1. **sprāgstvielu un spridzināšanas ietaišu aprite** – sprāgstvielu un spridzināšanas ietaišu izgatavošana, marķēšana, realizēšana, iegādāšanās, glabāšana, izmantošana, eksportēšana, importēšana, tranzīts, pārvietošana, pārvadāšana, uzskaitīšana, izņemšana un iznīcināšana;
2. **sprāgstvielu un spridzināšanas ietaišu glabāšana** – sprāgstvielu un spridzināšanas ietaišu turēšana atļautā vietā, ievērojot noteiktās prasības;
3. **sprāgstvielu un spridzināšanas ietaišu pārvietošana** – sprāgstvielu un spridzināšanas ietaišu pārsūtīšana vai pārvadāšana no vienas Eiropas Savienības dalībvalsts vai Eiropas Ekonomikas zonas valsts uz citu Eiropas Savienības dalībvalsti vai Eiropas Ekonomikas zonas valsti;
4. **laist sprāgstvielas un spridzināšanas ietaises** **tirgū** – pirmo reizi piedāvāt sprāgstvielas un spridzināšanas ietaisesEiropas Savienības vai Eiropas Ekonomikas zonas valsts tirgū;
5. **piedāvāt (realizēt) sprāgstvielas un spridzināšanas ietaises tirgū** – komercdarbības ietvaros pārdot, piegādāt vai citādi izplatīt sprāgstvielas un spridzināšanas ietaisesEiropas Savienības vai Eiropas Ekonomikas zonas valsts tirgū par atlīdzību vai bez tās;
6. **sprāgstviela –** ķīmisks savienojums, ķīmisko savienojumu mehāniski maisījumi vai to šķīdumi, kas ārēju faktoru iedarbībā ātri reaģē, izdalot lielu daudzumu gāzes vai siltumenerģijas;
7. **spridzināšanas ietaise** — līdzeklis, kas nodrošina sprādzienu noteiktā vietā un laikā vai konkrētas iedarbības rezultātā (uzspridzināšanas līdzekļi un palaišanas ierīces — detonatori);
8. **ražotājs** – fiziska vai juridiska persona, kas izstrādā un izgatavo sprāgstvielas un spridzināšanas ietaisesvai kura uzdevumā sprāgstvielas un spridzināšanas ietaisestiek izstrādātas vai izgatavotas un kas laiž šīs sprāgstvielas un spridzināšanas ietaises tirgū ar savu nosaukumu vai preču zīmi, vai izmanto savām vajadzībām;
9. **pilnvarotais pārstāvis** – fiziska vai juridiska persona, kas ir reģistrēta Eiropas Savienībā vai Eiropas Ekonomikas zonas valstī un ir saņēmusi rakstisku ražotāja pilnvarojumu rīkoties tā vārdā attiecībā uz konkrētiem uzdevumiemšā likuma prasību izpildei;
10. **importētājs** – fiziska vai juridiska persona, kas ir reģistrēta Eiropas Savienībā vai Eiropas Ekonomikas zonas valstī un laiž Eiropas Savienības vai Eiropas Ekonomikas zonas valsts tirgū kādas trešās valsts sprāgstvielas un spridzināšanas ietaises;
11. **izplatītājs** – piegādes ķēdē iesaistīta fiziska vai juridiska persona, kas nav ražotājs vai importētājs un kas piedāvā sprāgstvielas un spridzināšanas ietaises tirgū;
12. **tehniskā specifikācija** – dokuments, kurā noteiktas tehniskās prasības, kurām sprāgstvielai un spridzināšanas ietaisei ir jāatbilst;
13. **piemērojamais standarts** — Eiropas Parlamenta un Padomes 2012.gada 25.oktobra Regulas Nr.1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr.1673/2006/EK 2.panta 1.punkta c) apakšpunktā noteiktais saskaņotais standarts;
14. **paziņotā institūcija** – Latvijas nacionālās akreditācijas institūcijas akreditēta sprāgstvielu un spridzināšanas ietaišu atbilstības novērtēšanas institūcija, kurai ir juridiskas personas statuss un par kuru ir paziņots Eiropas Komisijai saskaņā ar normatīvajiem aktiem par kārtību, kādā izveido paziņošanas komisiju, kā arī kārtību, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā, vai citu Eiropas Savienības dalībvalstu vai Eiropas Ekonomikas zonas valstu paziņota sprāgstvielu un spridzināšanas ietaišu atbilstības novērtēšanas institūcija;
15. **atsaukšana** – pasākums, kura mērķis ir saņemt atpakaļ sprāgstvielas un spridzināšanas ietaises, kas jau ir bijusi pieejamas galalietotājam;
16. **izņemšana no tirgus** – jebkurš pasākums, kura mērķis ir novērst, ka piegādes ķēdē esoša sprāgstvielas un spridzināšanas ietaises tiek piedāvātas tirgū.”
17. Izteikt 5.pantu šādā redakcijā:

“**5.pants. Sprāgstvielu** **un spridzināšanas ietaišu atbilstības novērtēšana**

(1) Pirms sprāgstvielas un spridzināšanas ietaises pirmreizējas realizēšanas Eiropas Savienības dalībvalsts vai Eiropas Ekonomikas zonas valsts tirgū vai izmantošanas par atlīdzību vai bez maksas ražotājs nodrošina sprāgstvielas un spridzināšanas ietaises atbilstības novērtēšanas veikšanu.

(2) Sprāgstvielu un spridzināšanas ietaišu atbilstības novērtēšanu veic paziņotās institūcijas atbilstoši normatīvajiem aktiem, kas nosaka sprāgstvielu un spridzināšanas ietaišu atbilstības novērtēšanas prasības.”

1. Izteikt 6.pantu šādā redakcijā:

“**6.pants. Sprāgstvielu un spridzināšanas ietaišu atbilstības novērtēšanas institūcijas un tām izvirzāmās prasības**

(1) Ekonomikas ministrija saskaņā ar normatīvajiem aktiem par kārtību, kādā izveido paziņošanas komisiju, kā arī kārtību, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā, paziņo Eiropas Komisijai, Eiropas Savienības dalībvalstīm un Eiropas Ekonomikas zonas valstīm par sprāgstvieluun spridzināšanas ietaišu atbilstības novērtēšanas institūcijām.

(2) Ja Atbilstības novērtēšanas institūciju paziņošanas komisijas rīcībā ir informācija, ka paziņotā institūcija vairs neatbilst paziņotajai institūcijai noteiktajām prasībām vai nepilda savus pienākumus, Atbilstības novērtēšanas institūciju paziņošanas komisija ir tiesīga pieņemt lēmumu par paziņotās institūcijas statusa ierobežošanu, apturēšanu vai atsaukšanu un Ekonomikas ministrija par to informē Eiropas Komisiju, Eiropas Savienības dalībvalstis un Eiropas Ekonomikas zonas valstis.

(3) Sprāgstvieluun spridzināšanas ietaišu atbilstības novērtēšanas institūcijai izvirzāmās prasības nosaka Ministru kabinets.”

1. Izslēgt 7.pantu.
2. Papildināt ar jaunu 7.1 pantu šādā redakcijā:

“**7.1 pants. Ražotāja, tā pilnvarotā pārstāvja, importētāja un izplatītāja sniedzēja pienākumi**

Ražotāja,tā pilnvarotā pārstāvja, importētāja un izplatītāja pienākumus nosaka Ministru kabinets.”

1. Papildināt ar jaunu 14.1 pantu šādā redakcijā:

„**14.1 pants Sprāgstvielu** **un spridzināšanas ietaišu** **piedāvāšana tirgū**

1. Sprāgstvielas un spridzināšanas ietaises laiž tirgū tikai tad, ja tie atbilst drošuma pamatprasībām, tie ir glabāti un marķēti atbilstoši sprāgstvielām un spridzināšanas ietaisēm normatīvajos aktos noteiktajām prasībām, tiem ir pievienotas lietošanas instrukcijas un drošuma informācija valsts valodā, ir pieejama atbilstošā tehniskā dokumentācija, ir sagatavota atbilstoša Eiropas Savienības atbilstības deklarācija, ir veikta atbilstības novērtēšana un tas apliecināts ar atbilstības marķējumu — CE, kā arī tad, ja tie izmantoti paredzētajam nolūkam, neapdraud cilvēku veselību un drošību.
2. Sprāgstvielas un spridzināšanas ietaises piedāvā tirgū, tikai tad, ja tiek ievērotas šā likuma prasības.”
3. Papildināt pārejas noteikumus ar 4.punktu šādā redakcijā:

“4. Sprāgstvielas un spridzināšanas ietaises, kuras laistas tirgū līdz 2016.gada 19.aprīlim, drīkst piedāvāt tirgū, ja tās atbilst sprāgstvielas un spridzināšanas ietaises tirgū laišanas brīdī spēkā esošo normatīvo aktu prasībām, kas regulē sprāgstvielu un spridzināšanas ietaišu apriti.”

1. Izteikt informatīvo atsauci uz Eiropas Savienības direktīvām šādā redakcijā:

"**Informatīva atsauce uz Eiropas Savienības direktīvām**

Likumā iekļautas tiesību normas, kas izriet no Eiropas Parlamenta un Padomes 2014. gada 26. februāra direktīva 2014/28/ES par dalībvalstu tiesību aktu saskaņošanu attiecībā uz civilām vajadzībām paredzēto sprāgstvielu pieejamību tirgū un pārraudzību.”

Likums stājas spēkā 2016.gada 20.aprīlī.

Iekšlietu ministrs R.Kozlovskis

Vīza: valsts sekretāre I.Pētersone – Godmane

2015.10.02. 15:32

984

A.Niščaks

67219179, aleksejs.niscaks@iem.gov.lv